**LĒMUMS**

LIEPĀJĀ

|  |  |  |  |  |
| --- | --- | --- | --- | --- |
| 2020.gada 19.martā | | | Nr.90/4  (prot. Nr.4, 15.§) | Nr.233 |
| Par lokālplānojuma, kas groza Liepājas pilsētas teritorijas plānojumu zemesgabalam Klaipēdas ielā 138, Liepājā, izstrādes uzsākšanu, darba uzdevuma un izstrādes vadītāja apstiprināšanu |

Pamatojoties uz Teritorijas attīstības plānošanas likuma 12.panta pirmo daļu un 24.pantu, likuma "Par pašvaldībām" 14.panta otrās daļas 1.punktu, Ministru kabineta 2014.gada 14.oktobra noteikumu Nr.628 "Noteikumi par pašvaldību teritorijas attīstības plānošanas dokumentiem" 75.punktu, Liepājas pilsētas ilgtspējīgas attīstības stratēģiju līdz 2030.gadam, Liepājas pilsētas pašvaldības 2020.gada 27.februāra vēstuli Nr.564/2.1.4 "Par nekustamo īpašumu Klaipēdas ielā 138, Liepājā", kurā, lai nodrošinātu pašvaldībai piederošā nekustamā īpašuma Klaipēdas iela 138, Liepāja (kadastra Nr.1700 043 0084) racionālu izmantošanu nākotnē, paredzot šo teritoriju gan dzīvojamai apbūvei, gan publiskai apbūvei, lūgts uzsākt lokālplānojuma izstrādi, un izskatot Liepājas pilsētas domes pastāvīgās Pilsētas attīstības komitejas 2020.gada 12.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Uzsākt lokālplānojuma, kas groza Liepājas pilsētas teritorijas plānojumu zemesgabalam Klaipēdas ielā 138, Liepājā, izstrādi (1.pielikums).

2. Apstiprināt par lokālplānojuma izstrādes vadītāju Liepājas pilsētas pašvaldības iestādes "Liepājas pilsētas būvvalde" vadītājas vietnieku, galveno teritorijas plānotāju Arvīdu Vitālu.

3. Apstiprināt darba uzdevumu lokālplānojuma, kas groza teritorijas plānojumu zemesgabalam Klaipēdas ielā 138, Liepājā, izstrādei (2.pielikums).

4. Uzdot Liepājas pilsētas pašvaldības iestādes "Liepājas pilsētas pašvaldības administrācija" Publisko iepirkumu daļai organizēt lokālplānojuma, kas groza teritorijas plānojumu zemesgabalam Klaipēdas ielā 138, Liepājā, izstrādes iepirkuma procedūru.

5. Pilnvarot Liepājas pilsētas pašvaldības iestādi "Liepājas pilsētas būvvalde" Liepājas pilsētas pašvaldības iestādes "Liepājas pilsētas pašvaldības administrācija" vārdā slēgt līgumu ar lokālplānojuma izstrādātāju.

6. Uzdot Liepājas pilsētas pašvaldības izpilddirektoram kontrolēt lēmuma izpildi.

|  |  |  |  |
| --- | --- | --- | --- |
| DOMES PRIEKŠSĒDĒTĀJS | | Jānis VILNĪTIS | |
| Nosūtāms: | Liepājas pilsētas būvvaldei, Finanšu pārvaldei, Publisko iepirkumu daļai, Izpilddirektora birojam, Nekustamā īpašuma pārvaldei | |